**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаын гражданалысь дзоньвидзалун видзан юкӧнын**

**ӧткымын юалӧм йылысь» Коми Республикаса Оланпасӧ**

**вежсьӧм пыртӧм йылысь**

Примитӧма Коми Республикаса

Каналан Сӧветӧн 2022 вося косму тӧлысь 21 лунӧ

**1 статья.** Пыртны «Коми Республикаын гражданалысь дзоньвидзалун видзан юкӧнын ӧткымын юалӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2007, 12 №, 5348 ст.; 2009, 11 №, 189 ст.; 2010, 24 №, 563 ст.; 2011, 14 №, 355 ст.; 2012, 7 №, 170 ст.; 2013, 11 №, 220 ст.; 32 №, 598 ст.; 37 №, 694 ст.; 2014, 13 №, 222 ст.; 2015, 21 №, 282 ст.; 2016, 21 №, 318 ст.; 2017, 21 №, 351 ст.; 2018, 4 №, 57 ст.; 63 ст.; 10 №, 168 ст.; 2019, 8 №, 102 ст.; 15 №, 219 ст.; 2020, 21 №, 347 ст.; 2021, 6 №, 115 ст.; 10 №, 189 ст.; 16 №, 284 ст.) татшӧм вежсьӧм:

содтыны татшӧм сюрӧса 53 статья:

**«53 статья. Коми Республикаын лекарство препаратъясӧн,**

 **медицина изделиеясӧн, специализируйтӧм**

 **бурдӧдан сёян-юанӧн могмӧдӧмсӧ котыртӧм**

1. «Коми Республикаса канму аптекаяс» Коми Республикаса канму ӧтувъя предприятие «Канму да муниципальнӧй могъяс вылӧ вузӧс, уджъяс, услугаяс ньӧбан юкӧнын контрактнӧй система йылысь» Федеральнӧй оланпаслӧн 93 статьяса 1 юкӧнын 6 пункт серти збыльмӧдӧ уджмогъяссӧ

дзик ӧти поставщик (пӧдрадчик, збыльмӧдысь) пыдди татшӧм услугаяс сетӧм вылӧ:

1) сьӧмӧн могмӧдан став ӧшмӧс тшӧт весьтӧ Коми Республика мутасын гражданалысь дзоньвидзалун видзан юкӧнын Коми Республикаса Веськӧдлан котырӧн уполномочитӧм Коми Республикаса олӧмӧ пӧртысь власьт органлӧн ведомствоувса Коми Республикаса медицина организацияясӧс, кодъяс участвуйтӧны гражданалы медицина отсӧг дон босьттӧг сетан канму гарантияяс серти мутас уджтас збыльмӧдӧмын, лекарство препаратъясӧн, медицина изделиеясӧн да специализируйтӧм бурдӧдан сёян-юанӧн могмӧдӧм серти;

2) «Россия Федерацияса субъектъяслӧн оланпас пыртысь (бӧрйӧм) да олӧмӧ пӧртысь канму власьт органъяс котыртан ӧтувъя принципъяс йылысь» Федеральнӧй оланпаслӧн 263 статьяса 2 пунктын 212 пунктув серти врачлӧн рецептъяс серти дон босьттӧг либӧ 50 прӧчента скидкаӧн амбулаторнӧя бурдӧдчигӧн Коми Республикаын гражданаӧс лекарство препаратъясӧн, медицина изделиеясӧн да специализируйтӧм бурдӧдан сёян-юанӧн могмӧдӧм серти.

2. Лекарство препаратъясӧн, медицина изделиеясӧн, специализируйтӧм бурдӧдан сёян-юанӧн могмӧдӧм котыртан пӧрадоксӧ тайӧ статьяса 1 юкӧн серти урчитӧ Коми Республика мутасын гражданалысь дзоньвидзалун видзан юкӧнын Коми Республикаса Веськӧдлан котырӧн уполномочитӧм Коми Республикаса олӧмӧ пӧртысь власьт орган.».

**2 статья.** Тайӧ Оланпасыс вынсялӧ сійӧс официальнӧя йӧзӧдӧм бӧрын дас лун кольӧм мысти да лоӧ вынаӧн 2023 вося сора тӧлысь 1 лунӧдз.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2022 вося косму тӧлысь 21 лун

21-РЗ №